Neuvoston asetus (EY) N:o 2550/2000, annettu 17 päivänä marraskuuta 2000, tietyistä Välimeren kalavarojen teknisistä säilyttämistoimenpiteistä annetun asetuksen (EY) N:o 1626/94 muuttamisesta



Virallinen lehti nro L 292 , 21/11/2000 s. 0007 - 0008



Neuvoston asetus (EY) N:o 2550/2000, annettu 17 päivänä marraskuuta 2000, tietyistä Välimeren kalavarojen teknisistä säilyttämistoimenpiteistä annetun asetuksen (EY) N:o 1626/94 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon tietyistä Välimeren kalavarojen teknisistä säilyttämistoimenpiteistä 27 päivänä kesäkuuta 1994 annetun neuvoston asetuksen (EY) N:o 1626/94(1) ja erityisesti sen 3 artiklan 1 kohdan ja 6 artiklan 1 kohdan, ottaa huomioon komission ehdotuksen, sekä katsoo seuraavaa: (1) Asetuksen (EY) N:o 1626/94 3 artiklan 1 kohdassa ja 6 artiklan 1 kohdassa säädetään tietyistä teknisistä säilyttämistoimenpiteistä, joihin sovellettiin tiettyä kalastusta tai perinteistä kalastustoimintaa koskevia poikkeusedellytyksiä 31 päivään toukokuuta 2000. (2) Poikkeusedellytyksin nykyisin harjoitettavalla kalastuksella on erittäin huomattava merkitys monien kalastukseen liittyvien teollisuudenalojen yleiselle taloudelle. (3) Tietyn Välimerellä harjoitettavan kalastuksen hallintoa koskevista siirtymäkauden toimenpiteistä ja asetuksen (EY) N:o 1626/94 muuttamisesta 24 päivänä kesäkuuta 1999 annetun neuvoston asetuksen (EY) N:o 1448/1999(2) 2 artiklan 2 kohdassa säädetään, että komissio esittää neuvostolle kaikkien asiaankuuluvien tieteellisten tietojen perusteella ehdotuksen siitä, voidaanko kalastusta jatkaa edellä mainituin poikkeusedellytyksin, sekä tällaista kalastusta koskevat tekniset yksityiskohdat. (4) Tieteellis-teknis-taloudellinen kalastuskomitea antoi 3-7 päivänä huhtikuuta 2000 pitämässään täysistunnossa lausunnon kyseisen kalastuksen biologisista vaikutuksista. Tieteellis-teknis-taloudellisen kalastuskomitean toimittamien tietojen perusteella voidaan päätellä, että tietynlaisen kalastuksen kielteisiä vaikutuksia kalavaroihin voidaan vähentää tietyin teknisin edellytyksin. (5) Komissio esittää yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92(3) 14 artiklan 2 kohdan mukaisesti kertomuksen, jonka jälkeen yhteisestä kalastuspolitiikasta vuonna 2002 käytävissä keskusteluissa etsitään pitkän aikavälin ratkaisuja tähän ja muihin Välimerellä harjoitettavaa kalastusta koskeviin ongelmiin. (6) Tästä syystä olisi säädettävä 3 artiklan 1 kohtaa ja 6 artiklan 1 kohtaa koskevien nykyisten poikkeusten jatkamisesta 31 päivään joulukuuta 2002 kalastuksen vaikutusta kalavaroihin vähentävin teknisin edellytyksin. (7) Jäsenvaltioiden olisi säädettävä edellä mainituista teknisistä edellytyksistä kansallisessa lainsäädännössä tieteellis-teknis-taloudellisen kalastuskomitean lausunnon perusteella laadittujen suuntaviivojen mukaisesti. (8) Asetusta (EY) N:o 1626/94 on tämän vuoksi muutettava, ON ANTANUT TÄMÄN ASETUKSEN: 1 artikla Muutetaan asetus (EY) N:o 1626/94 seuraavasti: 1) Korvataan 3 artiklan 1 kohdan toinen alakohta seuraavasti:"Kuitenkin kaikkia pyydyksiä, joita käytetään ensimmäisessä alakohdassa säädettyä etäisyyttä lähempänä rannikkoa 1 päivänä tammikuuta 1994 voimassa olevan kansallisen lainsäädännön mukaisesti, voidaan käyttää 31 päivään joulukuuta 2002 asti, jollei neuvosto päätä toisin määräenemmistöllä komission ehdotuksesta ja sellaisten tieteellisten tietojen perusteella, jotka osoittavat, että kyseisten pyydysten käyttö ei vaikuta kalavaroihin kielteisesti." 2) Lisätään 3 artiklaan alakohta seuraavasti: "1a. Pyydysten käyttö 1 kohdan toisen alakohdan mukaisin edellytyksin on kielletty, lukuun ottamatta gangui-troolien avulla harjoitettavaa kalastusta, jos kyseinen jäsenvaltio ei kyseisen kalastuksen osalta ole toteuttanut toimenpiteitä varmistaakseen, että - 3 kohdassa tarkoitettua kieltoa ei vaaranneta, - kalastus ei vaikuta sellaisten alusten kalastukseen, jotka käyttävät muita välineitä kuin trooleja, nuottia tai vastaavia hinattavia verkkoja, - kalastus on rajoitettu kohdelajeihin, joiden osalta ei ole asetettu vähimmäiskokoja aluksesta purkamiselle 8 artiklan mukaisesti, - kalastus on rajoitettu siten, että liitteessä IV mainittujen lajien saaliit ovat mahdollisimman pieniä, - aluksilla on erityiskalastuslupia koskevista yleisistä säännöksistä 27 päivänä kesäkuuta 1994 annetun neuvoston asetuksen (EY) N:o 1627/94 mukaisesti annetut erityiskalastusluvat(4). Näistä toimenpiteistä on ilmoitettava komissiolle ennen 31 päivää joulukuuta 2000." 3) Korvataan 6 artiklan 1 kohdassa päivämäärä "31 päivä toukokuuta 2000" päivämäärällä "31 päivä joulukuuta 2002". 4) Lisätään 6 artiklaan alakohta seuraavasti: "1a. Pyydysten käyttö 1 kohdan toisen alakohdan mukaisin edellytyksin on kielletty, jos kyseinen jäsenvaltio ei kyseisen kalastuksen osalta ole toteuttanut toimenpiteitä varmistaakseen, että - kalastus on rajoitettu kohdelajeihin, joiden osalta ei ole asetettu vähimmäiskokoja aluksesta purkamiselle 8 artiklan mukaisesti, - kalastus on rajoitettu siten, että liitteessä IV mainittujen lajien saaliit ovat mahdollisimman pieniä, - aluksilla on asetuksen (EY) N:o 1627/94 mukaisesti annetut erityiskalastusluvat. Näistä toimenpiteistä on ilmoitettava komissiolle ennen 31 päivää joulukuuta 2000." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä kesäkuuta 2000 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä marraskuuta 2000. Neuvoston puolesta Puheenjohtaja J. Glavany (1) EYVL L 171, 6.7.1994, s. 1, asetus sellaisena kuin se on viimeksi muutettuna asetuksella (EY) N:o 812/2000 (EYVL L 100, 20.4. 2000, s. 3). (2) EYVL L 167, 2.7.1999, s. 7. (3) EYVL L 389, 31.12.1992, s. 1, asetus sellaisena kuin se on viimeksi muutettuna asetuksella (EY) N:o 1181/98 (EYVL L 164, 9.6.1998, s. 1). (4) EYVL L 171, 6.7.1994, s. 7.